แนวโน้มดัชนีเช้าปรับขึ้นต่อ
นักวิเคราะห์ฯคาดตลาดหุ้นไทยเช้านี้มีโอกาสปรับขึ้นต่อเล็กน้อยหลัง&nbsp; เฟดตรึงดอกเบี้ย-ต่างชาติซื้อ 2 วันติดกัน
27 ม.ค. 2554

นักวิเคราะห์ฯคาดตลาดหุ้นไทยเช้านี้มีโอกาสปรับขึ้นต่อเล็กน้อยหลัง  เฟดตรึงดอกเบี้ย-ต่างชาติซื้อ 2 วันติดกัน
นายเจริญ เอี่ยมพัฒนธรรม ผู้อำนวยฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้มีโอกาสปรับตัวขึ้นต่อเล็กน้อย หลังปัจจัยต่างๆเริ่มดูดีขึ้น โดยเมื่อคืนนี้ธนาคารกลางสหรัฐ(เฟด)ยังคงตรึงดอกเบี้ยและประกาศเดินหน้ามาตรการ QE2 ไปจนถึงกลางปี อีกทั้งตลาดสหรัฐฯกำลังลุ้นทำ New High ที่ระดับ 12,000 จุด 
ปัจจัยภายในประเทศก็ดูผ่อนคลายขึ้น หลังนักลงทุนต่างประเทศกลับมาซื้อสุทธิ 2 วันติดต่อกัน แต่ทั้งนี้ก็ไม่ได้หมายความว่าแรงขายจะไม่มีออกมาอีก ส่วนปัจจัยตัวหุ้นเองผลประกอบการได้ทยอยประกาศออกมาแล้ว หลายบริษัทประกาศจ่ายปันผลเลย ทำให้นักลงทุนหลายคนที่ติดอยู่ยังไม่ขายหุ้นออกมาเพื่อรอปันผล 
ทั้งนี้ ตลาดฯยังคงจับตาดูเรื่องของดอกเบี้ยที่มีแนวโน้มปรับตัวขึ้น ขณะที่ตลาดหุ้นอื่นในภูมิภาคเอเชียเช้านี้ส่วนใหญ่แกว่งตัวในแดนบวก
"วันนี้คงเทคนิคเคิลรีบาวน์ต่อ ปัจจัยตลาดก็ดูดีขึ้น คงมีผลเรื่องจิตวิทยา แต่ทั้งนี้เมื่อตลาดฯปรับตัวขึ้นก็อาจจะมีแรงขายทำกำไรสลับออกมาบ้าง ซึ่งต้องระมัดระวัง อาจมีความผัวนผวนอยู่"นายเจริญ กล่าว   พร้อมให้แนวรับ 963 และ 950 จุด แนวต้าน 986 และ 1,000 จุด